[{"text_idx": "#000000", "text": "Ur azpian sexu harremanak eduki al daitezke?"}, {"text_idx": "#000001", "text": "Liburuak 200dik gora orrialde ditu."}, {"text_idx": "#000002", "text": "Amonak haurrak izan al ditzake? Animaliak izan al daitezke gayak? Biluzik egin behar al da txortan? Alemaniako haurrek 101 galdera egin dizkiote Katharina von der Gathen sexu pedagogoari eta berak Kla\u0308r mich auf (Kontaidazu dena) liburuan erantzunak eman ditu."}, {"text_idx": "#000003", "text": "Katharina von der Gathen sexu hezitzailea da eta gorputzaz, maitasunaz eta sexuaz haurrei ikastetxeetan tailerrak ematen ohituta dago. Mila galdera egin izan dizkiote, eta Diagonal aldizkarian emandako elkarrizketan dioenez, galderei ez zaie iskin egin behar, daukaten adinaren araberako (ezagutzaren araberako) erantzunak, ahalik eta egiazkoenak, eman behar zaizkie. Galdera bakoitza egiten dutenean egiazki zer jakin nahi duten asmatzen jakin behar da, eta zintzotasunez erantzun."}, {"text_idx": "#000004", "text": "8 eta 10 urte arteko haurrekin tailerrak egin ondoren, nor ziren adierazi gabe haien galderak postontzi batean sartzeko eskatzen zien. Libururako galdera horietako 101 aukeratu eta erantzunak prestatu zituen."}, {"text_idx": "#000005", "text": "Haurrek jakin nahi dute gizonek zenbat espermatozoide dituzten; zergatik galdu dezakezun haur bat; haur bat jaiotzen al den sexu harremanak izandako bakoitzean; zenbat pertsonak izan dituzten sexu harremanak."}, {"text_idx": "#000006", "text": "Katharina von der Gathenek liburua alemanez argitaratu zuen lehenbizi. Takatuka argitaletxeak gaztelaniaz (Cue\u0301ntamelo todo) eta katalanez (Explica-m\u2019ho) publikatu du. Komiki moduko ilustrazio umoretsuak Anke Kuhl-enak dira."}, {"text_idx": "#000007", "text": "A zer absurdoa den alemaniar batek \u201cCue\u0301ntameo todo\u201d dioen liburu bat idatzi duela irakurtzea. Mesedez, espainolaren erreferentzia lehenik, eta ondoren, ba ez dakit zergatik katalana aipatu. Gogoratu ezazue Kataluniak ez duela mugarik Euskal Herriarekin. Hala izanik, zergatik ez bretainerazko edizioren bat aipatu... frantsesez ez ote dago? Akaso italierazko itzulpenaren erreferentzia falta zaigu.\nLaburbilduz, espainaren batasunaren froga bat da artikulu hori. Espainiar batek idatzi duela esango nuke, Espainiako hizkuntza bitako(katalana ta esp.) edizioak aipatuz eta popatik alemanierazkoa."}, {"text_idx": "#000008", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000011", "text": "Gune honek Akismet erabiltzen du zaborra murrizteko. Ikusi nola prozesatzen diren zure erantzunen datuak."}, {"text_idx": "#000012", "text": "\u201cAmak esan zuenean bakarrik zegoela, ulertu nuen berriz ikasi behar nuela bengalera\u201d\nPandemiak batuko ote ditu pentsionistak, zahar egoitzetako senideak, sindikatuak, emakume migratzaileak...?\nIn\u0303aki Lasagabaster: \u201cNork agindu dezake zahar etxeko egoiliarra logelan itxita uztea?\u201d\nAna Garci\u0301a Mendoza: \u201cAdinekoa menpekoa denean, guk erabakitzen dugu dena bere ordez\u201d\nAmaia A\u0301lvarez: \u201cMedikuari egunero esaten nion uzteko ama bisitatzen, bazihoala, eta berak ezetz\u201d"}]